CELEX: 32011D0162
Language: lt
Date: 1300060800000
Title: 2011/162/ES: 2011 m. kovo 14 d. Tarybos sprendimas, kuriuo nustatoma pozicija, kurios Europos Sąjunga turi laikytis penktajame Roterdamo konvencijos Šalių konferencijos posėdyje, dėl Roterdamo konvencijos dėl sutikimo, apie kurį pranešama iš anksto, procedūros, taikomos tam tikroms pavojingoms cheminėms medžiagoms ir pesticidams tarptautinėje prekyboje, III priedo dalinių pakeitimų

17.3.2011   
            
            
               LT
            
            
               Europos Sąjungos oficialusis leidinys
            
            
               L 70/39
            
         TARYBOS SPRENDIMAS
   2011 m. kovo 14 d.
   kuriuo nustatoma pozicija, kurios Europos Sąjunga turi laikytis penktajame Roterdamo konvencijos Šalių konferencijos posėdyje, dėl Roterdamo konvencijos dėl sutikimo, apie kurį pranešama iš anksto, procedūros, taikomos tam tikroms pavojingoms cheminėms medžiagoms ir pesticidams tarptautinėje prekyboje, III priedo dalinių pakeitimų
   (2011/162/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 192 ir 207 straipsnius kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:
   
               (1)
            
            
               Tarybos sprendimu 2006/730/EB (1) Europos Sąjunga patvirtino Roterdamo konvenciją dėl sutikimo, apie kurį pranešama iš anksto, procedūros, taikomos tam tikroms pavojingoms cheminėms medžiagoms ir pesticidams tarptautinėje prekyboje (toliau – Roterdamo konvencija).
            
         
               (2)
            
            
               Roterdamo konvencija Sąjungoje įgyvendinama 2008 m. birželio 17 d. Europos Parlamento ir Tarybos reglamentu (EB) Nr. 689/2008 dėl pavojingų cheminių medžiagų eksporto ir importo (2).
            
         
               (3)
            
            
               Siekiant užtikrinti, kad importuojančios šalys pasinaudotų Roterdamo konvencijos teikiama apsauga, tikslinga ir būtina pritarti Cheminių medžiagų kontrolės komiteto rekomendacijai dėl chrizotilo asbesto, endosulfano, alachloro ir aldikarbo įtraukimo į Roterdamo konvencijos III priedą. Šios keturios medžiagos jau yra uždraustos arba griežtai ribojamos Sąjungoje, todėl joms taikomi dar griežtesni eksporto reikalavimai negu nustatytieji Roterdamo konvencijoje.
            
         
               (4)
            
            
               Roterdamo konvencijos penktajame Šalių konferencijos posėdyje turėtų būti priimti sprendimai dėl siūlomų III priedo dalinių pakeitimų. Sąjunga turėtų pritarti šių dalinių pakeitimų priėmimui,
            
         PRIĖMĖ ŠĮ SPRENDIMĄ:
   1 straipsnis
   Pozicija, kurios Sąjunga turi laikytis penktajame Roterdamo konvencijos Šalių konferencijos posėdyje, yra tokia: Komisija Sąjungos vardu Sąjungos kompetencijai priklausančiais klausimais pritaria, kad būtų priimti Roterdamo konvencijos dėl sutikimo, apie kurį pranešama iš anksto, procedūros, taikomos tam tikroms pavojingoms cheminėms medžiagoms ir pesticidams tarptautinėje prekyboje (3), III priedo daliniai pakeitimai, susiję su chrizotilo asbesto, endosulfano, alachloro ir aldikarbo įtraukimu.
   2 straipsnis
   Šis sprendimas skirtas Komisijai.
   
      Priimta Briuselyje 2011 m. kovo 14 d.
      
         
            Tarybos vardu
         
         
            Pirmininkas
         
         FELLEGI T.
      
   
   
      (1)  OL L 299, 2006 10 28, p. 23.
   
      (2)  OL L 204, 2008 7 31, p. 1.
   
      (3)  OL L 63, 2003 3 6, p. 29.